
Apropierea minorității maghiare 


Pactul dela Ciucea... 

lată refrenul pe care-l strigă de câteva. săptămâni rotativele pen- 
tru care calomnia e singurul element de viață. După alegerea dela 
Reghin, unde legenda partidului naţional a dat faliment, şi mai ales 
după şedinţele recente dela Cameră care-au desvelit în toată goliciu- 
nea lor câteva reputații găunoase, se țin lanț insultele şi insinuările. 
De-atunci scribi de redacţie, plătiți cu “ruptul ca să țipe tare, se strâmbă 
de două ori pe zi scuturaţi de friguri patriotice. Indivizi gata să-și 
vândă şi măduva din oase nu mai pot astăzi de. naționalism, Honig- 
manul a devenit om de doctrină, blumenteldul e intratabil în materie 
de principii, iar șnapanul român le ţine isonul. Toţi vor cu ori-ce 
preț să ştie: ce s'a întâmplat? Să li se spuie imediat negru pe alb: 
ce-i cu pactul dela Ciucea? Şi fiindcă oameni în toată firea nu se 
opresc la această stupidă chelălăială, minciunile îşi stropesc pe co- 
loane întregi mocirla lor. Patriotul Fagure ştie cert că generalul Ave- 
rescu sa dat cu Habsburgii, subsemnatul s'a înfeodat magnaţilor, și 
partidul poporului nu e decât o locotenență a lui Horthy... 

Nici nu-mi trece prin minte să încerc măcaro potolire a acestei 
faune îlămânde de scandal, care e menită să ne-asvârle necontenit cu 
clăbuci de cerneală, ştiind bine că pentru moment o disprețuim iar 
pentru viitor se poate întâmpla să-i rupem gâtul. Se vor găsi însă, 
poate, suflete cinstite prinse de nedumerire pe urma tumultuoasei re- 
vărsări de scornituri, şi-ar fi o greşală să nu le lămurim în câteva 
cuvinte... „ 

Partidul poporului, cum sa mai spus în diferite rânduri şi cum 
s'a afirmat la Cameră de către generalul Averescu împreună cu sub- 
semnatul, a încheiat un acord cu partidul maghiar din Ardeal. Ideia 
acestei înțelegeri e limpede, și nu e nevoie de speciale justificări ca 

să fie admisă de toată lumea. Cea mai elementară judecată îşi dă 
seama, că minoritățile etnice din ţară nu se pot împrieteni mai uşor 
cu ideia noastră de stat, decât printr'o apropire de reprezentanții con- 
ştienți ai politicei româneşti. In măsura în care minoritățile sacrifică 
principiul izolării consolidarea statului câştigă, și ori-ce tendinţă cen- 
trifugală dispare. Pornind din această convingere simplă, noi nu ne-am 
îngrădit în faţa unei înţelegeri cu ori-cine. Din primele zile ale unirii, 
înarmaţi cu experiența trecutului am văzut clar ce-avem de făcut. Am 
ştiut că suprema noastră dogmă care trebuie păzită cu sfințenie e 
integritatea noului patrimoniu şi în schimbul recunoașterii leale a 
acestui adevăr imutabil n=-am declarat gata să sprijinim atribuţiunile 
normale ale unei vieți libere- pe seâma tuturor naționalităților din 
cuprinsul ţării. Și la guvern şi în opoziție, partidul poporului a fost 
călăuzit de această dualitate în ideologia lui: deoparte strivirea ele- 
mentelor primejdioase pentru siguranța noastră de stat, de alta îmblân- 
zirea raporturilor cu minoritățile care se adaptează împrejurărilor 
schimbate.. 

Potrivit acestui crez n'am fost refractari ideii de-a înlătura ori-ce 
fricţiune între noi şi elementul maghiar autohton din Ardeal, cu gândul 
de-a înstăpâni în suflete o pace desăvârșită atât de trebuincioasă 
pentru opera constructivă din ţara nouă. De-aceia, când conducătorii 
partidului maghiar ni s'au adresat, pipăindu-ne conștiința ne-am crezut 
datori să frângem rezonanța tuturor adversităților istorice, şi întemeiați 
pe sincere sentimente umanitare, unite în mod logic cu rezoanele vieţii 
noastre de stat, ne-am silit să căutăm platforma comună a unui acord. 
Baza unei asemenea apropieri nu putea fi decât programul cunoscut 
al partidului din care făceam parte, la care se adăugau dezideratele 
firești ale minorității maghiare în temeiul legilor existente. 

Realitatea privită în față era cel mai bun sfetnic în această pro- 
blemă, care reclama tact și prudență ca toate începuturile. Nici o 
îndrumare recentă din politica. noastră nu putea fi invocată ca să ne 
înlesnească. orientarea. Cunoscutul alineat din rezoluția adunării 
dela Aiba-lulia în care se vorbeşte de drepturile tuturor popoa- 
“relor din ţară, și care e plimbat pretutindeni de conducătorii par- 
tidului naţional, nu putea fi recunoscut de noi nici ca un izvor de 
drept, nici ca o sugestiune măcar pentru rezolvirea problemei. Isvor! 
de drept nu era, fiindcă la Alba-lulia, cum s'a mai arătat de-atâtea 
ori, poporul ardelean nu sa manifestat decât pentru ideia unirii cu 
Regatul, rămânând celelalte hotărâri ca o. codificare de ocazie a men- 
talităţii unor politiciani de provincie; sugestiune pentru prezent nu 
putea fi, pentrucă cele câteva declarații de doctrină nebuloasă, pe 
lângă că jicnesc principiile fundamentale ale unităţii de stat şi sunt 
detestate de opinia pualică, din punctul de vedere practic sunt şi rà- 
mân irealizabile. Partidul maghiar-de altfel, putea prea uşor să renunţe 
şi el la formula dela Alba-Iulia, fiindcă autorii ei, atunci când aveau 
posibilitatea să-i dea curs, au deslănțuit cele mai brutale lovituri 
asupra minorităţii ungurești. 

Pe baza legilor existente deci, dorind numai intrarea în legalitate 

de amândouă părțile, avându-se în vedere doleanţele minimale de ca- 
racter cultaral, bisericesc sau administrativ, sa încheiat acordul. Când 
se va publica la timpul său, se va vedea riormalitatea acestor dorinţi 
care pentru a fi executate nu cer nici o intervertire a ordinei de drept 
actuale. Politiceşte, partidul maghiar care-şi alege reprezentanţii săi 
parlamentari în circumscripțiile fixate cu majoritate maghiară covârşi- 
toare, va forma o unitate parlamentară cu partidul poporului, dela a 
cărui conducere va primi îndrumările politice, și nu va întreprinde nici 
o acţiune „politică în afară de cadrele prcgramului acestuia. 

`` Chestiunea cea mai importantă ce trebuie reținută din acest act 
e apropierea minoritzţii maghiare de cercurile politicei româneşti; 
Pentru întâiaoară fruntașii naționalităţii ungurești din Ardeal ies din 
izolarea lor şi se alătură unui partid, care avându-și rădăcinile pe în- 
treagă suprafaşa țării e simbolul palpabil a! României întregite. Fireşte, - 
binefaceri meritate vor răsplăti pe acești cetățeni care-au tras concluzia 
logică a realității pentru politica lor. Dar câștigul este reciproc. Ţara 
înregistrează şi ea un apreciabil beneficiu. România, pe urma acestui 
acord apare dintre toate statele naţionale întemeiate pe ruinele conglo- 
meratului austro-ungar ca cel dintâi care pe cale pașnică, înlăturând 
"ori-ce sguduire, a canalizat problema minoritară, și inaugurând o pace 
internă a tăiat posibilitatea tuturor agitaţiilor subversive de peste hotare. 
Numai spiritele înguste sau interesate care nu văd sau nu pot vedea 
dincolo de bariera propriului partid vor rămânea nesimțitoare în faţa 
acestei inovaţii însemnate din viaţa noastră de stat. 

lată de ce, așazisul „pact dela Ciucea“, de care. se poticnesc ` 
cerberii închiriaţi ai atâtor gazete fără nici un crez, şi-asupra căruia 
vom reveni îa paginile revistei „Jara Noastră“, rămâne ca un titlu 
de mândrie al oamenilor care l-au înfăptuit. Cât despre generalul 
Averescu, care primește senin săgețile de. carton ale adversarilor săi, 
el poate în adevăr. sa zâmbească liniştit, văzând ciudata aglomerare 
de prostie şi ură cu care-l atacă neputincioşii. Făcând o asemănare. 
între trecut și prezent fostul preşedinte de Consiliu se poate întreba 
cu drept cuvânt: dacă acum zece ani şi mai bine, în Ungaria de odi- 
- nioară, contele Tisza cu străduințele-i cunoscute ar fi reuşit să rea- 
lizeze un acord cu românii ardeleni de-atunci, cine-ar fi fost nebunul 
între unguri care l-ar fi ţinut de rău?... 
OCTA VIAN GOGA. 

Padaca 


—- Paladă — 


Din spre Parâng, 

un vânåt râng 

cu trap prelung 

se pierden crâng, 
şi-un chiot lung 

lovit de vânt 

răsbate adânc 

Din urmă luna 

pe oblânc, 

pe brâu, 

pe râu, 

și pe oțelele de-argint, 
Îşi pleacă salba licărind. 


— Pe roriștile de argint; 


pe drumurile de argint; 
„pe râurile de argint — 


Și prin vâlcea, 

pe sub stejari, 

„prin grunjii mari 
„de umbră grea, 
voinicul calu-și 
„potolea 

și hăulea, 

denfiora 

bulboana nopții. 

Și iia codrului huia 
și vârful fagilor, de nea, 


întârâtau puterea nopții... 

Spre Piersăcea 


la hanul vechi 


din râpa rea, 

sta Miran prag 

și aștepta 

şin gând calea 
măsura ii 
— Gândul cu durerile, 
ochii cu vederile; 
sânul cu plăcerile; 
codru cu tăcerile. — 
Și Mira sta 

și aștepta 

și râsul lunii 
tremura 

în ochii ei, 

adânci şi grei, 

ca un buşneag 

de Junigei 

desprinși din zări. 


În depărtări, 


un cârd de nori 
iscoditori, 

goneau pe câmpuri 
vrăjitori, 

și țânci jurați 

şi necuraţi 

pe cai tărcați, 

îînfioraţi 
de cântători. — 


„Fă crucen palmă de trei ori 
„Şi anină ţi în cosiță 

„dalie și lămâiță, 

„pPupu-ţi sufletul, domniţă. — 
„Uite, bobii adunară 

„drum de sară, 

„bucurii 

„de nopţi târzii, 

„viscol ochilor pustii, 

„patimi gurii nărâmzii. — 


Și-un ropot surd 

de cal gonit 

„de fruntea râpii 

-s'a isbit 

şi-a clocotit 

a 7răsunat, 

cu gândul Murui 

speriat, 

sa mestecat, 

can miez de codru fermecat, 
când fuge Negură 'mpârat 
în spre castelul descântat 
pe-un cal de jar, întărâtat. : 
— Și cântau poenele 
rourându-și genele: 

:și cântau cărările 

țesând depărtările, 

înrudind visările, 

și cântau isvoarele 

veșnic câlătoarele. — 


Și la frasinul trăsnit 
unde-i drumul ocolit, 

und” senbucă pairu cài 
patru cài din patru văi, 
vânâtul răsneşte drumul 
„în spre padina cu -ulmul; 
¿în spre valea cu fântâni, 
ce și-a'nlins ca nişte mâini 
cumpenile. către “han, 


— Către hanuil cu:comori, 
cu popas de călători, 
cu ochi mari :și+gânditori — 

Și pe pragul înoptat 

un haiduc cu pieptul lat 

cu ochi verzi şi păr buciat 
peste flintă aplecat | 
rupe-0 floare de muşcat. — 


„Miro, strânge-te de mine 
„ca un curpen de pădure, 
„Ca un rug vânjos de mure, 
„Miro strânge-te de mine, — 


„Am trecut prin lanuri coapte 
„și păduri fără de fund, 
„am venit ca să pătrund 
„visurile tale toate — 
„Ochii tăi 

„cu vâlvătăi; 

„fruntea ta 

„lumina mea; 

„trupul tău 

„blestemul meu; — 
„sânii tăi 

„Cu busuioc, 

„pripiți sara 

„lângă foc, 

„bulbul ochilor 

„mi l coc, — 


„Câtă umbră n'am călcat, 
„câte drumuri n'am trecut, 
„ca să viu şi să fi sărut 
„Pândul ce ma așteptat. — 


„Gândul tău cu gene lungi 
„Pâlfăit pripit de presuri, 
„Cu el calea blând mi o'npresuri 
„Și fugarul mi-l alungi, — 
„de mi-l neci 

„prin vâltori 

„de vânturi reci, 

„Prin hâțisuri 

„de poteci, 

„pe spindri 

„de râuri seci 

„și dumbrăvi 

„de lilieci 

„Miro strânge-te de mine de goană multă 


„întrun lung fior de viață, 'ntărâtat, 
„ca'n pădurea mea măreață și de zăbală 
„sămă'ngrop gândind la tine... sângerat, 
mușca pământul 
Şi luna ’n clin frâmântai” 
dintr'un arin, făcut polog, 
strângea de sub picioru-i 
firele-i de in tremurând, 
de pe cărări, şi pintenog... — 
și un cal spumat, D. CIUREZU 


cu frâul luat, 

După douăzeci și cinci de ani 


— Sărbătorirea dlui Zaharia: Bârsan — 


In sala Teatrului Naţional din Cluj, subt cupola unde de cinci 
ani încoace și-a statornicit năzuințele sale artistice, adunând subt 
adăpost sigur atâtea amintiri de pribegie însutlețită, di Zaharia Bârsan 
va fi sărbătorit Duminecă seara în mijlocul prietenilor şi admiratorilor 
săi pentru cei douăzeci şi cinci de ani de activitate actoricească, pe 
care îi împlineşte surâzând. 

După douăzeci și cinci de ani... lInscriind mai sus, deasupra 
acestor rânduri comemorative, romanuticul titlu care aminteşte cine ştie 
ce poveste cu aventuri de muşchetar, suntem. îndemnați să măsurăm 
cu gândul bătătoritele drumuri ale unei mult sbuciumate vieţi, ca să 
desprindem printre zigzagurile vremei o pagină cu umbre și lumini 
din proaspăta reînviere culturală a Ardealului. Puţini oameni au no- 
rocul acesta, de a cristaliza în ei înşi-și o epocă întreagă de realizări 
sufleteşti. DI Zaharia Bârsan, visătorul bursier al „Fondului de teatru“ 
de-acum un sfert de veac, în plină maturitate a nobilului său talent 
dramatic reprezintă în ochii noștri ai tuturora cel dintâi capitol din 
istoria teatrului românesc în Ardeal. 

Prefaţa o scrisese, prin anii 1870, câteva păsări migratoare por- 
nite de dincolo de Carpaţi: Pascaly, Millo, Manolescu, ale căror tre- 
cătoare fluturări de aripă nu lăsase în îrățescul Ardeal decât câteva 
încântătoare amintiri. Era pe vremea când tânărul Mihail Eminescu,- 
frumos ca un Zeu trist şi sărac ca un poet adevărat, îşi purta din loc 
în loc geamantanul încărcat de cărţi, singura lui avere, cumulând 
slujba importantă de sufler cu aceea, și mai apreciată, de autor de cu- 
plete... A urmat apoi o lungă şi întristătoare pauză; nimeni nu se mai 

înicumeta să pornească prin târgurile ardelene în carul rătăcitor aF 
Thaliei, riscurile începuseră să fie prea mari. N'aveau nicio îndoială 

actorii din mica România liberă, despre felul cum aveau să fie pr.miţi 
printre fraţii lor-de dincolo de vama Temeșului. Dar jandarmii cu 

pană de cocoş începuseră să fie din ce în ce mai atenți 

şi. stăpânirea ungurească din ce în ce mai bănuitoare. Teatrul 

românesc din Ardeal a rămas, timp de câteva decenii, pe seama di- 

letantismului, o buruiană a tuturor pământurilor înțelenite, care a nă-: 

pădit şi pe acest tzrâm, caşi pe altele ameninţându-ne cu o certă în- 

toarcere spre barbarie. D. Zaharia Bârsan ne-a povestit el însuş ` cum- 
decurgea o asemenea reprezentaţie teatrală, lăsată pe mâna diletan-: 
ților. — „Am văzut și eu odată o comedie d'astea. Se juca Hofii de: 
Schiller. Râdeai cât râdeai, dar la urmă ţi-era milă. Lumea petrecea, 
şi apoi, obosită de râs, cete cete porniau din sală...“ 

Meritul dlui Zaharia Bârsan rămâne mai cu seamă acela, dea 
îi dus cu sine, în tot locul, o fărâmă aleasă de artă adevărată, o pi- 
cătură din apa vie a talentului, tăind pârtii de lumină în ceața grea: 
a ignoranței şi purificând înțelesul frumosului într'o societate cu atâtea: 
orizonturi coborâte. Lupta n'a fost uşoară. Și mau fost numai piedici: 
materiale de învins: lungi şi periculoase tratative cu solgăbirăii în- 
cruntați, nopţi friguroase măcinate în ritmul unei căruţe ţărăneşti, ne- 
plăcerile unei călătorii la întâmplare, pe care tinereţea le întrece între 
două glume, la văpaia unui cântec de pe Crişuri. Alte greutăţi erau: 
mai anevoie de învins. Neînţelegerea, reaua voinţă, şi indiferența, care 
e mai dureroasă decât toate. Dar, din an în an, de-alungul celor 
douăsprezece turnee cu care a brăzdat inima Ardealului, dl Zaharia 
Bârsan simțea cum se topeşte în jurul său ghiața nepăsărei, și cum un val. 
de caldă simpatie, de real gust estetic, creştea mereu în jurul său. 

Astăzi, dl Zaharia Bârsan e un norocos învingător. Răsbunătoarea: 
furtună e vremei, pe care a presimțit-o şi el în versuri inspirate, a. 
schimbat faţa multor lucruri. „Ceasul“ acela, îndelung așteptat, „a bă- 
tut“, iar graiul românesc şi-a câştigat dreptul, atât de dârz tăgădutit: 
până ieri, de a răsuna în dragă voie oriunde bate o inimă ro- 
mânească. In Clujul trufaş al stăpânitorilor de ieri, pe care dl Zaharia: 
Bârsan era silit an de an să-l ocolească, Teatrul nostru Naţional şi-a 
aşezat un culcuş sigur, în Care muşchetarul de odinioară îşi poate: 
mângăia în linişte triumful. 

După douăzeci şi cinci de ani... 

Liniştea nu însemnează însă întotdeauna odihnă. Sărbă'oritul de 
Duminecă seara nici mo cere încă. Nici unul dintre noi nu va uita 
cu acest prilej că d! Zaharia Bârsan e poet, iar poeţii nu îmbătrânesc 
niciodată. Ei sunt făcuţi parcă anume ca. să ngele vremea... 


ALEXANDRU HODOŞ; 

Impresii de teatru din Ardeal 


Cu trenul de 5 după ameaziluăm drumul spre Ardeal. La stânga 
. xlealuri şi munţi pleşuvi, la dreapta Murăşul, legănând jalea Ardealului ` 
spre Țara ungurească. Saarele coboară încet pe ceriul bogat în iupiuziri 
de arşi tă. leșim din cuprinsul de case ale Radnsi, lăsăm în urmă 
cetatea Şoimuşului, înfiptă pe un colț de stâncă, ameniţând să se pră- 
“vălească peste noi, şi ne furişăm în sus pe valea Murăşului. 

Vorbim de serbările dela Lipova şi ne aducem aminte cu strân- 
gere de inimă de multe. Râdem cu poftă de unul, care ținând un 
«discurs era gata-gata să confunde pe Constantin-cel-Mare cu Alexandru 
Machedon. l 

Amurgul se lasă pripit, şi când ajungem la Ilia e seară de-abinele. 

latreb pe un bătrân care era cu noi şi care era membrv la 
‘Societatea, de Teatru, ce s'a mai hotărât la adunarea aceasta ? 

— Ce să se hotărască? — îmi răspunde bătrânul — iz, nimic, 
:umblăm și noi de colo până colo, să zicem că facem ceva. S'au adunat 
vre-o câteva mii de coroane. 

— Ei, tot e ceva! — îi răspund eu, mai mult ca să-l îndemn 
da vorbă. i 

— Ceva e, ce-i drept, dar nu e ce-ar trebui să fie! Noi vrem 
teatru, și în loc să căutăm să-l facem, ne pierdem în socoteli, în 
chibzuiri de ani de zile și în patagtate, 

— Cam aşa! 

— Aşa e! Nu v:zi dta? Până să luăm o hotărâre ne <dunăm de - 
:0 sută de ori şi învârtim un lucru pe șaptezeci de părți. Asta-i vreme 
pierdută, domnule ! Nu se procedează aşa, când e vorba să urnești 
căruţa din loc.. i 

Trenul scăpat la larg ne ducea în sbor, sguduindu-ne cu putere, 
Bătrânul continuă : 

— „E un păcat al nostru! Și aşa facem în toate, să nu crezi 
«dta !... În toate! In loc să pornim singuri, așteptăm să ne împingă 
vremea dela spate. Toată lumea vrea teatru și noi nu! Că paragraful 
nostru zice... Şi iacașa! N'avem puterea să pornim. Şi știi de ce? 
Fiindcă suntem ca melcul; avem casă, şi ce ne mai pasă de mergem 
ori stăm pe loc. Și noi am fost şi suntem şi vom fi nişte melci, 
domnule, şi asta o să fie nenorocirea noastră. 

„_ Melculse trudeşte şi el până îşi face căscioara, şi apoi, tune şi 
fulgere, nu-i mai pasă. Şi-așa suntem noi ! So ştii dela mine t 

— Bine, bine — zic eu — dar... dta ești puțin cam aspru în 
judecata dtale. Gândeşte-te, că ne lipseşte cea dintâi condiţie ca să 
putem porni... ne lipseşte libertatea. i 

— Ei, domnule, nu-i asta... că nici melcul ware aripi, dar.. tot - 
ar putea să meargă mai repede ! 
| Ne apropiem de Deva. Se văd lumini în depărtare. Grupuri-grupuri, 
trec români tineri şi bătrâni pe drumul de lângă calea ferată, stri- 
gându-se unii pe alții prin întuneric sau cântând. 

Tovarăşii moțăie în câte un colț al cupeului, mă uit la fețele lor 
obosite şi la părul ce le flutură pe frunte, desmierdat de vântul fur şat 
pe fereastra deschisă a vagonului. 

La Piski, bătrânul se dă jos şi porneşte spre restaurant. Se mat 
întoarce odată spre -mine : ' 

„Aşa tinere, nişte melci súntem, să ţii minte vorba mea !“— 
şi se pierde cu geamantanul lui printre călătorii cari dădeau unii 
peste alţii. 


* 
% x 


Ajungem la Blaj după miezul nopții. O trăsură ne duce la hotelul 
„Univers“. 

A doua zi, mă scol cam târziu şi ies pe stradă. Eră ziua de 
întâi Septemvrie, deschiderea şcolilor. Un furnicar de lume: părinţi 
cari își aduseră copiii la şcolile cele vestite. O iau dela hotel ta 
dreapta pe-o stradă strâmtă şi prătoasă Şi dau într'o piață mare pă- 
trată. Aici eră mișcarea multă și în faţă la stânga un rând de case 
mari, cari îmi fac o impresie serioasă de școală. In rândul lor bise- 
rica impozantă, care veghiază cu evlavie peste tot cuprinsul. Aici şi-a 
strigat Bărnuţiu cel cumpănit la cuvânt acea vorbire memorabilă care 
a ținut dela 10 până la 3 după amiazi. Aici au bătut inimile româ- 
nilor și sau înfrățit prin legătura de lacrimi cu dorul de libertate. 
Văd piatra din faţa Casei Domnului, de pe care în acea sfântă primă- 
vară a neamului nosiru, tânărul întru cele sfinte, Papiu Ilarian, îmbrăcat 
în haine albe, a vorbit poporului cu vorbe ds arhanghel. Văd şcolile 
pe coridoarele cărora şi-au purtat dragostea de neam alți bărbaţi iluștrii, 
cari au sfârtecat şi-au spulberat negurile, ce apăsau greu pe poporul 
nostru uitat de D-zeu. Şi: în faţa tuturor inima mea îngenunche şi se 
lasă furată de vremuri trecute. 

Seara lume multă, de de-abia încape. 

A doua zi suntem invitaţi în spaţioasa sală de gimnastică, unde 
ne aşteaptă toţi școlarii Blajului. Declamăm „Dela Nistru pân' la Tisa“ 
şi Satira a III de Eminescu. Doi elevi distinşi declamă și ei poezii. A 
fost mai mult un dor al băieţilor de-a mă vedeă. Nu știu cum îi voi 
îi mulțumit. Pe unul ştiu că l-am distrat grozav și are să mă ţină 
minte. Erà un băiețel, îmbrăcat românește, care stăteă înghesuit pe-o - 
galerie, cu un picior trecut peste balustradă, cu gâtul întins şi cu ochii 

mari, şi toată vremea cât am declamat a chichotit şi-a petrecut, 
Ştrengarul | «+ 

Intro zi ne-am dus pe Târnave în jos şi toată după amiaza am 
petrecut-o într'o pădurice de pe malul tulburei ape. 

Seara, la reîntoarcere am trecut peste câmpul Libertăţii, eu aș 
zice al Nădejiii, căci numai cu nădejdea de libertate am rămas de 
atunci şi până acuma.- Era lună, şi Târnava îşi arăta argintul apei 
până departe. Blajul dormia deasupra şi tot cuprinsul era stăpânit 
de-o linişte nesfârșită. Stelele se desprindeau de sus și se stingeau 
în nemărginit. Şi în mijlocul acestei tăceri, în fruntea unui loc-de. 
cucuruz răsărea rece şi înegrită de ploi „piatra Libertăţii“, ce parea o 
fiinţă nedumerită. 


$ 
% * 


Ajungem la Hațeg într'o după amiază înorată. Petrecem zile fru- 
moase in societatea prietenilor Bontescu. 

Intro zi luăm o trăsură și pornim prin valea nespus de pitorea- 
scă a Hațegului, spre Grădişte, spre Sarmiseghetuza cea frumoasă de 
` altă-dată. Trecem peste drumul lui Traian, care taie valea de-a cur- 
mezişul. Departe se vedea „Retezatul“, ca un g'gant bătrân pleşuv, 
care par'că stăpânește valea cu niște” ochi stinşi de viforul veacurilor, 
şi înaintam cu sufletul înfiorat pe locurile, pe cari Traian învingătorul 
îşi pimba falnic calul său împărătesc. 

„Vezi claia ceea de fân?“ mă întreabă un prieten, arătându- 
mi cu , mâna drept înainte. „Acolo e Gradiştea!“ 

Ce groaznică întorsătură a vremurilor? In locul bogăției de altă- 
dată, azi e un sat sărac cu casele 'mici acoperite cu paie şi numai 
pietrile din cari ţăranii şi-au făcut ziduri așezându le una peste alta, 
numai pietrele mai vorbesc de strălucirea vremurilor apuse. Și în mij- 
locul amfiteatrului din capul “statului stă mândră claia de fân plouat, 
la care se uită locurile şi lojile de piatră, pe care au stat odată ro- 
manii îmbrăcaţi în toga cea falnică. 

In faţa acestor locuri” te cuprinde o adâncă disperare și simți 
cum ţi-se clatină toată credința în trăinicia lumii acesteia. 

A doua zi, reprezentaţia. Aminteam vremuri trecute, când trupe 
din România răsbăteau ținuturile acestea aducând zile de sărbătoare. 

De aici plecăm spre Braşov, la serbările „Asociaţiunii pentru 
cultura poporului român“. Aici toate lumea agitată. Erau zile mari, și 
veneau românii din toate părțile. Mulţi treceau spre Bucureşti, atrași 
de marea expoziție din capitala României. 

Jucăm actul al V-lea din „Ovidiu“, cu costume dela Teatrul 
naţional din București și localizarea mea după Goldoni „Slugă la 
doi stăpâni“. 

Cu această reprezentaţie încheiu cel dintai turneu de teatru pornit 
într'o căruță simplă dela ţară, făcut cu multe nopți nedormite şi sfârşit 
cu ajutorul lui* Dumnezeu” după două luni de pribegie. 

1906 „ZAHARIA BÂRSAN 

Pagini de altă dată 


ledând la Cameră, cu prilejul validărei alegerei dela Reghin, 
cauza ingrată a partidului național din Ardea!, d. N. lorga a desgro- 
pat din pulberea uitărci două pagini s:r:se la 1913 de d. !uliu Ma- 
niu. Descoperirea neostenitului poiih'stur a făcut întradevăr senzație.. 
Nimenea nu ştia despre acest al cincilea artico! al fostului advocat: 
dela Blaj. Noi înşi-ne, cari surtem cu adevărat specialişti în această: 
materie, nu cunoaştem de cât patru. 

In presa honizmanilor din Capitală, documentul necunoscut a 
fost salutat cu o isbucnire furtunoasă de entusiasm. D Iuliu Maniu, 
cu doisprezece ani în urmă, se declarase partizan al libertăţei naţio- 
nale în cadrele Ungariei de atunci, eeeace, să recunoaștem, constituia: 
un act de nebună îndrăsneală din pariea 'prudentului “fest preşedinte 

al Consiliului airigent. 

Alţii, însă, au îndrăznit mai mult. Reproducem mai jos câteva: 
pagini de altădată, un articol scris de d. Octavian Goga în ziarul Ro- 
mânul, în vara anului 1913, îndată după mobilizarea României în 
= Bulgaria. N'o facem pentru a ne creia astfel un titlu de glorie, de 
vreme ce eram într'o continuitate de acţiune, nici pentru a surprinde 
publicul cu o descoperire senzațională, căci credințele noastre de tot- 
deauna sunt în deajuns de cunoscute. Dar, pentrucă di luliu Maniu şi-a 
republicat proza, cerând în schimb recunoștiința patriei, am dori şi noi, 
ca cetitorul să compare cele două articole, să măsoare unde se afirmă 
mai precis ideia unității naţionale şi de unde se degajează o notă 
mai limpede de profeție. 

lată articolul dlui Octavian Goga: 


ZILE MAR l 
Trăim astăzi zile mari, al căror zbucium nu se poate coborî pe 
hârtie. In jurul nostru se desfăşură evenimente neprevăzute, se agită 


simțiminte nouă, renasc visuri cari dormitau în umbră. Reînvie parcă 
vremurile legendare cu cântece şi virtuți bătrâneşti, când sufletul unui: 


572 


© BCUCHj 


neam îşi răsco'ește toata adâncimile lui. Dela un capăt la altul trece 
deasupra poporului rcmânesc un fior care stăpâneşte inimile și le 
uneşte în aceiași paipitare. 

* 

Aum când dorobanţi au trecut Dunărea şi armata română se 
avântă vijelioasă dealungul câmpiilor bulgare, în aceste clipe de izbuc- 
nire măreață a atâtor nebănuite forțe latente, cu greu ne poate cere 
cineva o cumpănire liniştită a întâmplărilor, o înfăţişare calmă a si- 
tuațiunei. Nu e vremea de judecăţi acum, când volbura inimilor arde 
în vâlvătăi de foc. Nu vom face deci nici o profeție politică, nu vom 
căută să privim după culisele diplomatice. Nu ne vom întrebă, dacă 
trufia bulgară va fi îngenunchiată cu o zi mai curând ori mai târziu, 
dacă hotarul României va fi împins mai departe dealungul Mării Negre 
şi Regatul își va creă o stare de supremație definitivă asupra penin- 
sulei străbătute în lung și lat de regimentele de roşiori. România își 
are oamenii ei chibzauiţi cari ştiu și să îndrume și să judece. Maturi- 
tatea lor de gândire a dat destule probe şi noi nu avem nici un cu- 
vânt să ne îndoim și în viitor ca și până acum, că interesele țărei 
vor fi păzite cu aceiaşi înţelepciune. 

Pe noi ne robeşte astăzi un sentiment cu mult mai puternic. E 
conșt inţa propriilor puteri, renăscută în aceste clipe. Este un botez 
nou al credinţei noastre care se săvârşeşte astăzi, un ncasemănat im- 
puls moral, o nouă garanţie de încredere în viitor. Neamul care la cea 
dintâiu chemare a tresărit şi a ascultat glasul datoriei are vigoare și 
îndrăzneală, are avânt și furtună în suflet. O jumătate de milion de 
soldați cari se ridică de pe la vetrele lor țărănești, ca într'o săptă- 
mână să treacă Dunărea, sunt un simbol al energiei naţionale. Dea- 
supra miilor de baionete cari strălucesc în drum spre Soţia se abate 
astăzi visul de mărire al unui neam întreg. 

După zile de frământări mici, după clipe de oboseală în. cari ne 
încerca senzația unui declin, azi ne-a fost dat să vedem acest mare 
praznic al puterei româneşti, acest preludiu mișcător al unui cântec 
de biruință. 

Urmeze deacum înainte ce va vrea Dumnezeu și destinul istoriei 
noastre. Noi ne-am recâștigat puterea de credință și tăria așteptării. 
Ne dăm astăzi mai bine seama ca oricând, că un astfel de popor, în- 
zestrai în așă măsură: cu simțul datoriei şi al jertțirei de sine, va şti 
înfelege la orice chemare misiunea ce va ave de împlinit. Aceasta e 
cea mai mare izbândă. 

Nu serbăm deci astăzi numai un prilej de nouă întărire a Rega- 
tului român, ci sărbătoarea sufletului românesc de pretutindeni. 

Nu sunt destul de înalți munţii, nici destul de dese străjile, ca 
să poată opri fiorul care irece acum dela frate la frate. Din orice pe- 
tec de pământ unde se aude graiul traco-romanic, din toate căsuţele 
albe semănate prin văi ori pe la poala munților, se ridică câte o păr- 
ticică de suflet şi sboară să se unească cu viforul care se abate din 
veac să cutremure conştiinţa aceluiaş neam şi să-şi ayani marile 
adevăruri în cumpăna istoriei universale. 

Nu numai dorobanții regelui Carol au trecut Dunărea, ea a fost 
trecută de întreg sufletul românesc. Suntem şi noi acolo, noi milioanele 
acestui pământ, care cunoaște şi sângele şi lacrimile noastre. Ne-am 
uitat pe o clipă încătuşarea de veacuri, ca să alergăm cu toate fibrele 
unei simţiri răscolite pe urmele oştirei româneşti. 

E vremea deci tocmai potrivită pentru cei orbiţi de dușmănie, 
ca să ne lovească acum. Insuflețirea noastră e mai mare ca suferinţa 
ce îndurăm. Pot în dragă voie să îşi cheltuiască întreagă ura sufletele 
mici, cari nu înţeleg că răbdarea unui popor are hotar. 

Voi tcţi deci, soli întârziați ai unei asupriri milenare, dela mi- 
nistru până la jandarmi, loviți acum ! Sumeţi la largul vostru: arun- 
caţi-ne preoţii în îachisori, smulgeţi tricolorul din cosiţele fetelor dela 
horă, închideţi şcoalele şi bisericile şi faceţi să se reverse întreg pu- 
hoiul de patimi urâte cu cari ne amărâți traiul. Aveţi toată puterea și 
noi vă îndurăm totul, fiindcă suntem cu toți duși deacasă. Suntem 
astăzi în drum spre Sofia: ariergarda oștilor regelui Carol. 

Un lucru iasă trebuie să ştie: din acest drum, avem să ne în- 
toarcem iarăşi acasă, aici unde am suferit şi am murit şi am visat. 
Avem să ne întoarcem mai tari, mai îndrăzneți, mai încrezători decât 
am plecat. 

Vom aduce cu noi ceva din fiorul acestei pribegii, accente răz- 
lețe din strigarea de triumf a cetelor dornice de luptă şi vom aduce 
mai ales conștiința că sufletul românesc de pretutindeni are puterea de 
a se uni întrun singur lagăr, — ori și unde ar [i el, — atunci când 
bate ceasul și răsună goarna de chemare. 

De această credință a noastră se frânge astăzi orice lovitură. 


OCTA VIAN GOGA 

Pilula Pink a unei generații: N. lorga 


Prefer o strofă de Eminescu întregei opere 
literare a dlui lorga. 
Octavian Goga. 

Ca Pic de la Mirandole, știe tot ce se poate ști, și încă ceva. 

Nu există zi, nu există ceas, nu există clipă, în care numele său 
să nu fie pomenit. 

N. lorga istoric, N. lorga orator, N. lorga ziarist, N. lorga donator 
(şi vice-versa), N. lorga franco-f | sav fob (dupa dispoziții), N. lorga 
germano- (tot așa), N. Iorga semito- (idem), N. Iorga viitor ministru, 
N. lorga fost deputat, N. lorga mim, N. Iorga alpinist, N. lorga agent 
(sau factor) cultural, N. lorga om politic, N. lorga om pur şi simplu 
sau încă N. Iorga intim, în fine: N. Iorga. 

Nu există fapt, nu există fenomen, nu există întâmplare, nu există 
chestiune, nu există problem, în faţa căruia dl lorga să nu răsară ca 
împins de resort. 

N. lorga şi războiul, N. lorga şi pacea, N. lorga și valuta (mai 
ales), N. lorga şi inscripțiile de la Curtea de Argeş (ghinion!), N. lorga 
şi Universitatea, N. Iorga şi Academia, N. Iorga şi Europa, N. Iorga şi 
planeta Marte, N. lorga şi Universul (literar), N. lorga și Teoria Cu- 
noaşterei, N. lorga şi musca tolumbacă, N. lorga și cărarea la ceata, 
N. lorga şi Ceahlăul, etc., etc., etc. 


* 
* % 


De mic copil, profesorii, bunicii şi părinţii ne-a" deprins a vedea 
în acest bărbat ceva kolossal. 

In şcoală ne-am trudit ochii pe frazele lui mari cât un ev şi 
asimetrice ca o brișcă din Paşcani. 

Student, am auzit nu.nele lui cântat pe patru voci, de la Nisa 
pân'la Tisa, de la Sorbonna la Vălenii de munte. 

De douăzeci şi mai bine de ani, refrenul revine obsedant și ne- 
întrerupt, repetat parcă de mii de demoni invizibili şi perverşi “întPo 
sală cu milioane de ecouri: 


575 | 
© BCUCIuj 


N. Iorga, N. lorga, N. lcrga, N. Iorga! 
Pe afișe, în jurnale, pe ziduri părăsite, pe bănci, la bănci, în sus, 
-în jos, la dreapta, la stânga, înainte, înapoi: N. lorga. 

Domnul N Iorga a spuscăt. ți francotilli nu s decât nişte secă- 
turi entuziaste. Ura! 

Demnul N. lorga a spus că numai franccfilii au dat dovadă de 
patriotism, simţ politic şi experiență istorică. 

Ura! Ura! 

Domnul N. Iorga a scris că jidanii sunt inasimilabili. 

Ura! 

Domnul N. lorga a scris că evreii sau asimilat, , 

Ura! Ura! 

Domnul N. lorga a spus că broas:a sboară. 

Ha! ha! 

Francezii numesc aceasta une scie. Până la apariția d-lui N. Iorga 
limba românească n'a simțt nevoaia unui cuvânt similar, de aceea el 
nu există încă. Orice Înfățisare va lua el însă, istoricul lui va fi in- 
separabil legat de numele marelui nostru istoric. 

„ "Un éléphant, ca pese, ca pese, 
Un éléphant, ça pese énormément. 
Deux éléphants, ça pèse ça pèse, 
Deux éléphants, ça pèse énormément, 
Trois éléphants ete. ` 


Pe românește va fi: 


Un mic iorghist fipa cu 'nverşunare: 
Domnul lorga-i mare, domnul lorga-i mare, 
Domnul lorga-i mare cât un elefant. 

Doi mici iorghiști etc. 


x 
x x 


Dar de asta nu-i vinovat exclusiv domnia sa. 

Dovedind, din școală, p: lângă o memorie fabuloasă, excepționale 
aptitudini pentru învățătură, elevul N. Iorga a stârnit în juru-i o prea ` 
justificată admiraţiune. Când, mai târziu, terminându-şi studiile strălu- 
cite, a continuat à sa manière), să se instruiască, pe vremea când la 
noi în țară, profesorul, inginerul sau medicul, întrun cuvânt intelec- 
tualul, își mărginea îndeobşte curiozitatea și chiar idealul în obţinerea 
diplome), desigur d-l N. lorga a reprezentat o rarisimă excepție. Cu 
toate acestea d-sa nu se poate plânge de nencroc. Faima i-a mers ful- 
gerător. Tcţi îl revendicau ca pe-o fală a neamului. A fost pilula Pink 

a generaţiei sale. Apăsat din toat părţile de cea mai sgomotoasă po- 
PUE a ieşit la suprafață cu ușurință, ca o coloană de pastă de dinți 
dintrun tub sub presiune. Entuz: asmul mulțimei ľa modelat semi-zeu. 
D-sa s'a simţit bine ca atare. Acesta e punctul de plecare al tuturor 
eroilor. Di 

A ex 'stat un f-tişism N. Iorga. A existat.. 

Cu posedaţii, nu se putea vorbi. Puteai să le demonstrezi negru 
pe alb, sau alb pa negru, că di. lorga e supus şi el ca toți oamenii 
păcatelor şi mizeriilor omeneşti, că strănută pe nas și pășește pe talpă, 
că doarme, că mânâncă, în sfârșit că i se întâmplă să se contrazică, 
și că uneori susține inexactități, că nu are de ex. un dram de talent literar, 7 
nici pic de spirit critic. Inutil. Ei râdeau disprețuitori şi-ţi răspundeau 
stereotip: 

„Te pui cu di lorga?“ 

Dacă dlui lorga i-ar fi venit fantezia să dea reprezentații de dans 

"ei Par fi comparat cu Nijinski sau cu Napierkcwska, dacă ar fi pictat, 
<u Leonardo, daci ar fi spus cuplete, cu Nitta-]». Căci nu există acti- 
vitate omenească în care dl Iorga- să nu exceleze, de la jocul de ș:h 
la pirogravură, obținând așa cum a obținut din școala primară până 
la Academie, prmeiul I. 

Dacă mai adăugim la toate acestea un anturaj adulatoriu, care 
se extazia sau simula extazul, în fațe unor gesturi de la care prietenii 
sinceri lar Îi oprit, miracolul se explică bine. Astăzi domnul lorga se 
află în situația dificilă şi mai presus de toate jenantă de a-și putea 
îngădui orice. Domnia sa o și face. Pentru mințile în funcţiune aceasta 
nu vine în avantajul d-saie. 

Domnul N. Iorga afirmase că Ucraina nu există. 

Revista „Viaţa Românească“ a dovedit că ea există. Domnul Iorga 
a pus capăt polemicei, adresându-se colaboratorilor „infamei reviste 
ieșene“ cu vorbele: „Sunteţi obraznici !“ 

Recent, di Octavian Goga amintește în Camera deputaţilor faptul 
notoriu că d! Iorga fgurează în bilanțul băncei Blank. Camera râde, 
Domnul lorga soluţionează situația apostrofând întreaga adunare: „Să 
vă fie rușine!“ 

Domnul N. Iorga informează un ziar francez (Nouvelles litteraires), 
«despre România arătând că dl Brătescu-Voinești e cel mai mare roma- 
cier al țării. i 

Dacă eminentul nuvelist n'a scris până în prezznt romane, aceasta 
e desigur o necuviință față de d! lorga. 

Quousque tandem? 

E incontestabil, că în viața publică dl lorga reprezintă, ca să 
întrebuințăm o locuţie trivială, un temperament. Pe jăratecul cotidia- 
mităţii, dsa clocoteşte -ca apa în samovar. Ne-am entuziasmat cu dsa, 
când în adevăr inspirat și mare, cu ochii în tavan și umărul stâng în 
spre sud-vest, a isbutit să ridice spre culmi ameţitoare nivelul unei 
Camere demoralizate, în anul de bejenie 1917. 

Dar dl lorga face, vai, politică 

Nu vom comite imprudența, să ne amestecăm în cercetările dsale 
istorice. Știm că admiratorii cei mai avizaţi așteaptă cu gura de mai 
înainte cascată, fructul răscopt al maturității ştiinţifice, marea operă 
de sinteză, pe care din suflet i-o dorim formidabilă, şi despre ale cărei 
idei centrale să putem discuta serios cum pot fi discutate astăzi de 
pildă ideile lui A. D. Xenopol. 

Nu vom avea nici cruzimea să-i analizăm capriciile politice, cu 


| 


Í 


toate că am fost secătură entuziastă, şi că prin urmare simț politic : 


avem. Evenimentele şi-au luat de multişor sarcina să-l izoleze în ceară ` 


ca pe-un guzgan mort în stup.. 

Dar di lorga face, vai, literatură. 

Producţia şi critica literară (dsa se amuză cu ambele) își aw 
obârșia, una în puternice simțăminte, ceelaltă în atente cercetări, am- 
bele în reflecţie și meditaţiune, în reculegere. DI lorga nu e un con- 
templativ. Am da un premiu aceluia care ne-ar putea indica ora când 
di lorga gândește. Nu are timp. E un om de acțiune, mai bine zis de 
trepidaţie, tip eminament motor. Capacitatea și conținutul comprehen- 
siunei sale artistice nu poate fi simbolizat decât de tărtăcuţă. După 
dejun, când nu are musafiri sau vre-o redingotă de cercat, dsa, în loc 
să se liniştească, ia creionul şi se pronunţă instantaneu asupra litera- 
turii. In privința aceasta e mai prejos de inimicul dsale de altădată, 
di M. Dragomirescu. Nu are nici candoarea, nici bonomia acestuia. 
Domnul Dragomirescu nu pricepe nimic şi nu convinge pe nimeni: 
e amuzant. DI lorga pricepe greşit și convinge destui: e primejdios. 

Despre creaţiunile dsale în literatură e de prisos să discutăm. 
Se ştie că între o conferinţă și o vizită electorală di lorga „compune 
o poezie“. Intre două feluri de mâncare înseamnă pe şervet o cugetare 
pentru „Neamul Românesc“. Intre două staţii de cale ferată scrie un 
act de teatru. Piesele dsale s'ar putea socoti pe gări. Numere-le alții. 
Privite sub specia eternității ele apar construite prin învârtituri cu 
bastonul: în aer. Sub unghiul actualităţii imediate, comenteze-le cro- 
nicarii specializaţi. 


In noi înşine, suntem convinși că dacă într'o clipită de luciditate 


auto-critică, dl lorga sar putea sustrage halucinantului narcotic al glo- 
riolei şi ar privi în urmă ce-a făcut, inteligent şi impulsiv cum e, nu 
ne îndoim că ar da cu tunul în partizanii politici care i-au :plaudat 
piesele şi ar gâtui recenzenţii care lăudându-i literatura i-au pregătit 
pieirea. De aceea, ca drept credincios al acestei oropsite îndeletniciri 
“omeneşti, şi ca nevrednic, slujitor al ei, din amvonul conştiinţei noastre 
împărtășite din harul vornicului Neculce şi Icgofătului Miron, din am- 
vonul conştiinţei noastre în care mai pluteşte duhul sfânt al lui Emi- 
nescu, Creangă, Caragiale şi Coşbuc, din amvonul conştiinţei noastre 
spre care se ridică fum de hârtie arsă din jertfa derizorie a dlui N. 
Iorga, spre mântuirea sufletului său şi rătăcit spre tertarea păcatelor 
sale, adevăr zic vouă îraţilor: 

Afară din templu ! Indepărtați păgânul ! Afară, afară... 


AL. O. TEODOREANU 

Țara tiiiurilor 


Generaţia noastră nu se poate plânge că ma avut parte de mari 
şi variate evenimente. Oameni, cari încă mau depăşit pragul celei de 
a doua jumătăţi a vieţii, se pot mândri că au trăit subt domnia a trei 
împărății, au învăţat geografia universală umb'ând pe fronturile inter- 
continentale şi ocolini iumea, pentru a se repatria din țările îndepăr- 
tate de pe unde i-au aruncat capriciile marelui războiu. 

Cu toată această formidabilă năvală de evenimente care.s'a abătut 
asupra noastră, mentalitatea moștenită n'a suferit nici-o eclipsă.. La 
sfârșitul acestui exod fizic, ființa noastră spirituală nu sa îmbogățit 
totdeauna cu o nouă zestre. Slujim subt al treilea împărat, dər spiritul 
nostru nu s'a putut descătușa cu totul de urmele trecutului. Modul 
nostru de gândire rătăceşte și acum pe cărări strâmbe şi strâmte, fără să 
se ceară la drumul mare, deschis, acolo unde calea este dreaptă și cu 
spor. Un duh clandestin ne abate privirea minţii tot înspre câmpii 
sterpe, acolo unde ogorul nu aduce nici-o roadă binecuvântată. Un zeu 
nevăzut, zeul culturii străine, se bucură şi acum de mare trecere în 
mijlocul nostru. Deci, adesea vedem lucrurile subt o optică falsă, aşa 
cum nu e normal să fie în fața unui orizont care se scaldă în cea 
mai splend.dă lumină. 


* 
* * 


In amintirea noastră trăieşte încă vie icoana unei vieți care nu 
a apus cu desăvârşire. Această viață a fost mai palpabilă în primele 
zile ale ehberării, când se manifesta și deschis, pentru ca mai târziu 
să se restranşeze în lumea noastră lăuntrică, de unde n'am făcut încă 
nici un efort mai remarcabil ca să o alungăm. Ne aducem cu toții 
aminte de atmosfera în care au încolţit cele dintâi începuturi de viaţă 
românească în Ardeal. Fiecare slujbă conferită de guvernul provincial . 
al acestei țărişoare, pe lângă atribuţiuni legale, mai avea şi alte titluri 
moștenite. Până la clasa cutare erai „spectabile“, de aci încolo „măria 
ta”, iar dela clasa a cincea de salarizare „ilustritate “, pentru a sfârşi 

wo Totul întocmai cum era mai demult. Pe uşile tuturor: 
Difourilor, cărțile de vizită ale funcţionarilor indicau şi calitatea de 
„Primpretor onorific“, de „consilier ministerial“, sau „consilier aulic,. 
onorific, veritabil ori secret“. 

Pentru a fi încărcat cu aceste podoabe, ţi se cereau două calități 
fundamentale: vârstă respectabiă şi titlul de doctor. Cine avea marea 
însuşire personală de a fi atins măcar patruzeci de ani de viață şi era 
doctor, aceluia îi surâdea perspectiva celei mai frumoase carieri. lar 
cine nu dispunea nici de una nici de alta, acela a apucat numai decât 
calea Dobriţinului, de unde, pe vremea ocupaţiei românești, în nu mai 
mult de două-trei sâptămâni se putea întoarce cu doctorate quantum 
satis, așteptând cu o emoţionantă nerăbdare împlinirea și celei de a 
doua condiţiune, de vâ:stă. Toată forfoteala unei întregi provincii se 
mișca între pereţii înguşti ai unei lumi ireale, falşe, care, dacă în trecut 
ni sa impus, nu mai era permis să ne orbească acum. 

Astfel, pe solul curățit de plantații străine, tendința noastră nu. 
a fost să dăm viață unor organisme noui, proprii firii și misiunii 
noastre, ci ne-am luat ingrata sarcină de a-l replanta tot zu vietăţi 
exotice, aduse de p? alte meleaguri. 

Urmările orizontului strâmt în care ne-am mişcat s'au văzut. După 
câteva luni de beatitudini nedefinite, fericiţi „primpretori onorifici“, 
dimpreună cu mai marii lor „consilierii ministeriali şi aulici“, ca la 
un ordin circular și-au părăsit podoabele. Dacă această dezerțiune ar 
fi însemnat şi trezire la conştiinţă în toate direcțiile, mam avea ce: 
regreta. Conştiinţa aceasta s'a oprit însă la jumătatea drumului. A fost 
întreagă în ce privește vița materială, şi a continuat să lase nelămu- 
rită p2 aceea spirituală, ținând pe loc generaţia formată pe ziua 1 De- 
cemvrie 1918. Subt raport cu:tural, această génerație nu și-a ales un 
alt ideal, alte exigenţ=. Ia Ardeal se crede, în adevăr, că suprema pre- 
gătire culturală consistă în paragrafele de legi, închegate din frămân- 
tarea și structura socială a Uygariei de acum cincizeci-o sută de ani, 
Š că acelora, cari au pătruns spiritul lor, li se va deschide oricând 

antheonul. Aceasta nu este numai părerea oamenilor laici, ci a însăși 
factorilor noştri culturali oficiali. 


%* 
% x 


Am putea aduce nenumărate exemple pentru a caracteriza şi 
combate o mentalitate îalşă şi păgubitoare intereselor noastre superi- 
oare de stat. Deocamdată însă, ne vom mulțumi să atragem luarea 
aminte asupra răului, pentruca să putem arunca o privire în ograda. 
vecinilor noşiri, a căror gospodărie națională a pornit în condițiuni 
analoage cu ale noastre. 

Nu pentru întâia oră ne simțim îndemnați să medităm asupra unor 
măsuri ceva mai chibznite și mai conştiente ale vecinilor noștri. Mi-aduc 
aminte de cea dintâi dispoziţie luată de guvernul iugoslav, prin care a 
oprit cu desăvârșire orice import cultural din Ungaria, anulând fără 
consideraţii toate diplomele de doctor în drept, câștigate la vreuna din 


580 
© BCUCIuj 


universitățile maghiare, după data unirii. lar când tineretul, neisprăvit - 
încă,a cerut atenuarea acestei rigori, a primit răspunsul că noua țară 

se mulțumește cu titlurile ce se pot câștiga în țară, invitând tot odată 

pe cei interesați la un curs gratuit de literatură şi istorie sârbească 

la Belgrad. Prin urmare, cercurile oficiale sârbești preţuiau mai mult 

un curs de istorie națională decât cunoașterea, în gradul de doctor, 

a legilor maghiare. 

Orientarea aceasta forțată a stârnit, fireşte, agitate frământări şi 
acolo. Dar energia plasată în direcție sănătoasă şi-a tăiat drum, şi 
vecinii noştri s'au lecuit de-atunci de boala titlurilor și sau desbrăcat 
de mentalitatea străină. Viaţa noului stat a fost orgar.izată nu pe 
puterea paragrafelor, ci pe o cunoaștere măcar relativá a trecutului 
național. Intraţi odată în această ogașă firească, evoluția va continua. 
să şteargă zi de zi, mai întâi din suflete, amintirea şi oftatul după 
formele cari au fost și nu mai pot să fie, până când, într'o zi, va 
dispare cu desăvâşire orice urmă de străinism. i 


$ 
= x 


Cunoscând această stare avansată din vecini, mă gândesc cu un 
sentiment de sinceră compătimire la generația corespectivă din Ardeal, 
care nu a putut face nici un pas în afară de raza orizontului strâmt 
şi nebulos de eri, și invidiez din toatăinima pe foştii mei colegi sârbi 
cu cari am pornit “laolaltă pe drumul vieții, acum un sfert de veac, 
In vreme ce noi continuăm să alergăm după himere, ei au început o. 
viață proprie, a lor. Nouă ni .se cere cunoașterea, fără doar şi poate 
chiar cu preţul tinereţii, a tripartitului Werbö:sy, în vreme ce prie- 
tenii mei dela Novisad şi-au concentrat toată energia şi tot entu-. 
ziasmul spre tărâmurile mai vrednice de lucrat. Inarmaţi fiind cu mai 
puţine paragrate, ei au fost puşi de-o stăpânire conştientă din prima 
zi în contact cu cultura naţională. Ei sunt acum cetăţeni utili mulțu- 
miţi, neavând nici un motiv să se plângă că „licenţiatul“ dela Belgrad = 
a luat locul -vreunuia, pentrucă nimănuia nu i sau cerut titluri mai 
mari. Că o fi mai jos fundamentul pe care își vor ridica ei templul 
lor național, se prea poate. Un lucru însă e cert: Mai uşor clădeşti - 
pe o bază inferioară, decât pe una ameţitor, de înaltă, şi nepotrivită. 
scopurilor noastre. Acolo, viața națională îşi desface larg şi cuprin- 
zător aripile sale şi duhul legendelor lui Kralevici Marko încheagă 
văzând cu ochii mentalitatea unitară a poporului sârb. 

Ce păcat, dar mai ales ce primejdie, că la noi, în ţara doctorilor, 


nu este şi nu poate fi în curând la fel l. 
P. NEMOIANU 

Cum l-am lăudat pe dl N. lorga 


— Çâteva documente compromițătoare — 


Era acum trei săptămâni, la Cameră, cu prilejul validărei alegerei 
dela Reghin. DI Octavian G.ga se pregătea să arate ceeace credea 
altădată dl N. Iorga despre actualii conducători ai partidului național. 
Şi nu întrun articol de zece rânduri din Neamul Românesc, ci într'o 
carte de istorie, de trei sute de pagini. Simţind primejdia, di N. Iorga 
a căutat să producă puţină confuz:e. A urmat acest scurt dialog: 

DI Octavian Goga. — Mă bucur de prezenţa dlui lorga, fiindcă 
vreau să-i reamintesc o apreciere pe care o făcea într'o carte, apărută. 
înainte cu zece ani, asupra istoriei Ardealului. 

DI Nicolae lorga — S'adaugi şi toate paginile în care m'ai lăudat 
„şi toate paginile în care m'ai înjurat, pe rând. 

DI Octavian Goya. — Domnule Iorga, nu-mi aduc aminte să se 
găsească pagini în care vam lăudat. 

DI N. Iorga. — Crezi? Zău? Faci o broşură întreagă. 

Nu putem proroci, dacă fecuniul dramaturg va scoate de subt 
tipar, pe cheltuiala vreunui generos institut de bancă, broşura fá- 
păduită. In aşteptare, începem noi... Deci, vom reproduce mai jos câteva 
pasagii dintrun lung articol publicat de di Octavian Goga în ziarul 
Lupta din Budapesta, la 25 Decemvrie 1909, pentru a dovedi precis 
în fața opiniei noastre publice, cu documente senzaţionale, felul în 
care lam lăudat noi pe dl N. Iorga. 


lată acum elogiile: , 
.„Purcezând dig cetirea pripită a ziarelor noastre și din cunoa- 


şterea de oameni şi lucruri pe care ţi-o pot da două luni de aruncă- 
turi în tren şi în trăsură pe cea mai mare parte din cuprinsul Ar- 
dealului, di lorga s'a improvizat în judecătorul tuturor nevoilor noastre“... 


„Se înțelege, nu te-aştepţi la afirmări documentate, ori la sfiala 

distinsă a oamenilor cu scrupule de dreptate. Nu aceste însuşiri sunt: 
apanajul firilor vulgare și di Iorga e plămădit din alt aluat. Suflet 
lipsit de liniştea senină a creaţiunii, împins de neastâmpărul unei iri- 
tabile structuri nervoase, impresionabil ca un poet decadent, capricios 
ca o fată bătrână, majestatic ca un hidalgo, crunt ca un sultan ener-. 
vat, vanitos ca un palicar, dl lorga e în orice moment gata să scrie. 
O pagină din revista dela Văleni îți dă oglinda acestor însuşiri. Cu 
laconismul unui suveran se spun aici sentințe categorice, se spală şi 
se absolvă păcate, se încheie și se desfac prietenii, se turtesc cu 
două vorbe cărți muncite cu anii, și se aruncă cu o uşurinţă copilă- 
rească insulte și bănueli. Toate aceste cu o repeziciune enervantă ca 
imaginile unui caleidoscop stricat“, 


. „Revista Neamul românesc seamănă de ani de zile în Ardeal, 
amărăciune și descurajare. Cărturarii noştri cari nici când n'au trecut: 
granița dela Predeal sunt aduşi prin paginile dlui lorga de trei ori 
pe săptămână în fafa unui tablou straniu. Li se înf.ţişază o țară 
putredă din temelie, în frunte cu un rege izolat de durerile ei, cu o regină 
al cărui sentimentalism bolnav alintă doar ovrei la „Vatra luminoasă“,. 
cu nişte politiciani perfzi şi lacomi, cari trag cu pușca în țărani şi 
despoaie văduvele, o ţară cu toate așezămintele ei făurite din îndem- 
nul unui egoism mârşav, o țară ridicolă, o ţară pe povârnişul căderii, 
pe ale cărei ruine plânge și blastămă un singur om cu mâinile curate, 
un singur suflet alb ca zăpada, dl N. lorga.“ 


a.. „Vă puteţi închipui sufletul ardeleanului sâcâit întreagă viaţa 
lui de mizerii cu toate organele statului, omorât în toate zilele lui, 
trăit în mângăierea că fericirea unui neam nu se poate întemeia decât: 
"ocrotindu-se însuși, că măcar dincolo de munți trăesc frații lui în 
bunătâţile libertaţii, — închipuiţi-vă sufletul acestui om, pe urma unei. 


cetanii din blestemele profetului dela Văleni“. 


... „Politicianul înăcrit, omul pătimaș şi pripit, să nu ne povă-: 
țuiască, fiindcă cu sfatul în trebile noastre ne încurcă, iar cu veştile: 
de dincolo ne descurajază.“ 


Acest articol a fost scris pe vremea când dl N. Iorga încerca să 
se rostească, pentru întâia oară, asupra trebilor din Ardeal. Cu aceeaş 
enervare, cu aceeaș grabă şi cu aceeaş vanitate câşi astăzi, îincurcând 
lucrurile și zăpăcind pe oameni. Istoricii, ca şi istoria, prin urmare, se 
repetă. Siliți de împrejurări, ne repetăm și noi. Aprecierile de astăzi nu 
sunt decât aprecierile de ieri, D. N. Iorga poate să tipărească broşura. 

Dar, venind vorba de laude şi înjurături, impresionabilul apostol 
dela Văleni, ar, putea să adauge și altele. Cum l-am lăudat noi, ad- 
versarii săi de acum, aţi văzut. Ar fi interesant, poate, să se strângă 
şi alte mostre, arătându-se cum lau lăudat pe d. N. Iorga tovarășii: 
dumisale de astăzi. 

De pildă, d. Argetoianu... „TARA NOASTRĂ“ 

„Săptămâna politică 


Ecourile alegerei dela Reghin 


Prelungitele vacanța parlamentare, cu ale lor ademenitoare zile 
“de odihnă, sunt deobicei un gol comod, înăuntrul căruia preocupările 
politice se domolesc până la absenţă. Un lung șir de vagoane minis- 
teriale se risipește în diferite puncte ale țărei. laterpelăriie pleacă şi 
ele în concediu. Astfel, d. lon I. C. Brătianu se retrage liniştit la Flo- 
rica, iar d. Şt. Cicio-Pop pleacă la Chelmac, ca să-și repare- coar- 
dele vocale... 

In mod excepţional, gazetele dela noi nau prea resimţit, de data 
aceasta, neplăcerea profesională a lipsei de sub ecte. Ecourile alegerei 
dela Reghin au turburat fără întrerupere tradiționalul armistițiu creș- 
“tinesc al Sărbătorilor. Fierberea nu s'a potolit nici acum, şi nu ne-am 
mira, dacă ea ar isbucai cu o nouă furie, ds-odată cu redeschiderea 
Camerei. D. luliu Maniu ţine foarte mult să se explice, prin a ti 
altora, iar d. Albert Honigman persistă să nə înjure, cu propriile sale 
condeie. Din această dublă necesitate sentimentală, de-alungul răbdă- 
toarelor coloane de tipar, a curs n săptămânile din urmă un potop 
de cerneală şi un poto? de venin. Niciodată n'am văzut năpustindu-se 

“asupra paşnicilor noștri cetitori de ziare atâta gălăgie mincinoasă şi 
atâteu strigăte stridente de răspântie. Incă odată, cunoscuta presă din 
strada Sărindar, democrată în măsura în care nădăjdueşte să zăpă- . 
cească lumea şi independentă în limita câștigului de pe tejghea, şi-a 
dat pe față toate micile ei slăbiciuni. Printrun regretabil defect din 
naştere, anonimele tipărituri păşesc totdeauna alături cu sentimentul 
“public. Aşa s'a întâmplat şi cu alegerea dela Reghin. Cine a asistat 
la cele -două ședințe ale Camerei, dela 7 şi 8 Aprilie trecut, şi s'a pri- 
‘ceput să descifreze atmosfera politică în mijlocul căreia s'a desfășurat 
vijelioasa rătuială, cine a avut, apoi, prilejul să constate neobişnuitul 
interes pa care l-a răscolit pretutindeni acest epilog al unei vechi 
neînțelegeri, şi a simțit direcția în spre care se îndrepta simptia una- 
"nimă a întregei opinii publice româneşti, ar avea dreptul să rămână 
oarecum uimit, văzând cum cea mai mare parte din ziarele bucureş- 
“tene, menite să oglindească măcar dispoziția sufletească a cetăţenilor 

Capitalei, nu numai că n'a făcut acest lucru, dar sa așezat osten- 
tativ la polul opus, ocrotind tocmai pe aceia care ieşiseră din luptă 
unanim ostracizați. | 

D. Iuliu Maniu sta mulțumit cu această satisfacție, — şi cu apă= 
rarea dlui N. lorga. In ceeace priveşte ajutorul dlui Albert Honigman, 
nimeni nu se mai îndoieşte astăzi de valoarea lui morală. Cât 
despre fecundul dramaturg dela Vălenii de Munte, recunoştiiața ce i 
se arată se întemeiază pe o iluzie. Partidul național crede că a fost 
scăpat dela o moarte sigură, în urma intervenției miraculosului colac. 
de salvare cu barbă. E o eroare. Dar, chiar dacă ar fi aşa, consolarea 
e cam slabă. Faptul, că te-a scăpat dela înec un barcagiu doritor de 
bacșiş, nu dovedeşte de fel că ești un bun înotător... 


Minunea electorală dela Ciuc 


Tot în această vacanță parlamentară, guvernul a reuşit să facă 
şi minunea electorală dela Ciuc. Intrun judeţ, în care partidul liberal 
ware nicio organizație, şi unde populația ungurească e în mare ma- 
joritate, fostul prefect dl Iuliu Florea a izbutit să înfrângă cu o majo- 
ritate sdrcbitoare de voturi pe candidatul partidului maghiar, dl E. 
Gyárfás. Până aci, faptul ar putea fi interpretat în favoarea fericitului 
ales, care sa priceput să aducă argumente atât de convingătoare în 
faţa alegătorilor secui, încât aceștia au renunțat să mai voteze pe 
propriul lor candidat. Suntem siguri, că se vor găsi mulți, cari să sa- 
lute cu satisfacţie acest rezultat, din punct de vedere naţional. Unele 
amănunte ciudate ale alegerei ne-au pus însă pe gânduri. Aşa de 
pildă, ni-se afirmă că au ieşit la numărătoarea. voturilor ceva mai 
multe buletine decât fusese numărul alegătorilor, şi că, printr'o sus- ` 
pectă coincidenţă, acolo unde urnele au putut fi păzite peste noapte 
de oamenii de încredere ai dlui Gyárfás, candidatul partidului liberal 
na întrunit decât şapte, opt, până la zece voturi. 

Sau, ca să vorbim mai lămurit, ni-se spune că urnele au fost- 
furate. Noi, bineînţeles, nefiind la faţa locului, nu ştim nimic. Cel mult, 
dacă regretăm, că nu s'a urmat exemplul dela Reghin, unde alegerea 
a ţinut o singură zi, continuându-se fără întrerupere. Cel mult, dacă 
ne pare rău, că la Ciuc sau dat două ordine ministeriale, care sau 
bătut cap în cap. (Alegere fără bătaie, se pare că nu se poate). Intr'o 
parte urnele au fost supraveghiate de jandarmi, în altă parte de ale- 
gători. Unde au făcut straje jandarmii, d! Iuliu Florea a avut un număr 
înspăimântător de voturi... 

In orice caz, nu s'a făcut un serviciu prin această tulburare a 
lumei maghiare din Ardeal. Nu bănuim ce noutăți va spune în Senat 
fostul prefect al Ciucului. Suntem convinşi, însă, că prin prezența dlui 
Gyárfás, pe care-l cunoaștem ca pe un element paşnic și civilizat, şi 
ca pe unul din rarii maghiari împrieteniți cu cultura românească, pro=- 
blema minoritară ar fi avut un exponent folositor pentru toți. 

In momentul când vom avea o icoană reală a întâmplărilor dela. 
această alegere, s'ar putea întâmpla să revenim. 

Alegerea lui Hindenburg 


Cu paisprezece milioane de glasuri, întrecând cu aproape un 
milion pe candidatul republican Marx, feldmareşalul Hindenburg a fost 
ales preşedinte al Reich ului german. Nu e nevoaie să lămurim pentru 
nimeni care e tâlcul politic al acestei biruințe plebiscitare. S'a făcut 
„dovada, în chipul cel mai elocvent cu putință, că Germania, dela un 
capăt la celalalt al ei, e străbătută de duhul naționalist, de ideia re- 
'vanşei și de visurile monarhice. - 

Toate ideile internaționaliste, răspândite de atâția agenți interesați, 
cari își au culcușul lor şi în gazetele zise româneşti, primesc în 
chipul acesta o desminţire categorică. Impresia va fi formidabilă, pre- 
“tatindenea, şi noua alegere va avea o repercusiune hotărâtoare în toate 
statele europene. Piobabil că Franţa, care rămâne țara cea mai sus- 
ceptibilă față de evenimentele din Germania, şi cea. mai disciplinată - 
când e vorba de a reacţiona în materie de sentiment național, se va 
resimți cea dintâi de pe urma proaspetei desveliri a sufietului german. 
Pentru noi, Hindenburg apare aşa cum a fost şi cum îl cunoaștem, 
reprezentând, cu mâna pe sabie, spiritul imperialist teuton şi reînvierea 
planurilor de expansiune, germană. Este un memento pentru toți cei 
cari nu sgâriem hârtia numai de dragul unor necesităţi profesionale, 
mai gras ori mai anemic retribuite. Din tot ceeace s'a petrecut în 
-G:rmania se desprinde îndemnul precis de a păstra o orientare strict 
naţională și de a ne concentra toate puterile pentru apărarea unei 
vieţi de stat, care poate fi primejduită în orice moment. Alegerea lui 
Hindenburg star părea că vine sa ne anunţe preludiul unei nosi fur- 
tuni. 

Tocmai în aceste clipe, Franța prezintă din întâmplare unele note 
paradoxale ale spiritului său latin, care nu sunt o surpriză pentru cine 
a urmărit viața politică a acestui popor. Suntem convingi însă, că mi- 
nunatul său simț de echilibru şi sănătoasa sa judecată vor învinge. 
„Ne putem aștepta, prin urmare, ca alegerea lui Hindenburg să eclip- 
seze încă odată, în fața ștrașnicului avertisment, pe amicii socialistului 
Leon Blum. E interesant, că în vreme ce Franța merge spre stânga, 
cu repercusiuni în viața publică, — achitarea lui Sadoul, — dincolo 
de Rin reînvie statuia de lemn a imperialismului prusac. Se poate 
.contrabalansa acest spectru dela Berlin, cu onoarea patriotică de cu- 
rând reparată a dlui Caillaux? Mărturisim, că oricât am fi călăuziți de 
un normal şi legitim egoism naţional, în aceste momente privirile no- 
astre se îndreaptă spre Franţa cu simpatie și îngrijorare. Prea sunt 
recente zilele de însângerare frățească pentru o cauză comună, pentru 
.a ne desface de subt stăpânirea acestui sentiment de reală neliniște. 


Măcelul bulgar 


Telegramele din Bulgaria au adus zilele acestea numai ştiri 
sângeroase. După oribilut atentat din catedrala Sofiei, care a în- 
grămădit în fața altarului, cu câteva zile înaintea Paştilor, mai multe 

sute de cadavre, se pare că a urmat o serie de groasnice represiuni, 
făcând victime tot atât de numeroase în tabăra cealaltă. Moartea prin 
asasinare a ajuns, se vede, în Bulgaria un soi de accident profesional 
al oamenilor politici. Ceeace se întâmplă acolo e pur și simplu în- 
spăimântător. Epitetul de balcanism se fixează astfel, după o pauză 
relativă, în sensul lui iniţial, cel mai crud şi mai odios. Viaţa fiecărui 
cetățean al Bulgariei se desfășoară acum subt zodia celei mai chinu- 
toare incertutidini. Nimeni nu ştie dacă mai apucă ziua de mâine, 
revolverul a ajuns unicul argument într'o luptă politică fără sfârșit. 

Noi, cari privim la acest spectacol brutal de pe malul cestălalt 
al Dunărei, ne gândim la atentatul săvârşit acum doi“ani asupra lui 
Stambulinsky, o crimă tot atât de respingătoare: caşi cele care se petrec 
acum, și suntem foarte dispuşi să ne temem de soarta dlui Țancoff,. 
actualul şei al guvernului bulgar. Și, ceeace e mai trist, nu vedem 
nicio soluțe... | 

Avem, cu toate acestea, împresia că această vărsare de sânge 
nueatâtun fenomen popular, cât o masacrare reciprocă a competiţiona- 
rilor puterei. Poporul bulgar, sobru şi muncitor, ar prefera poate să-şi 
vadă de tre:bă. E singura rezervă de cuminţenie din care ar fi să 


răsară o îndreptare a situaţiei. 
ION BALINT 

GAZETA RIMATA 


Monştrii bicetali 


Minuni în vremea noastră nu văd a se mai jace; 
Dar se 'ntâmplau odată, chiar printre dobitoace .. . 


La casa unui pașnic român de lângă Cut, 

Dinir'o modestă vacă, s'a fost cândva născut 

Un făt de-o 'nfăţișare cu totul uimitoare, — 

Avea o frunte dublă şi numai trei picioare ! 
Românul, văzând monstrul, de frică s'a'nchinat, 
Strigând ciudata veste în lung și 'n lat, prin sat. 

Cu ochi mirați şi umezi, subt straşina săracă, 

Işi contempla odorul nevinovata vacă, 

Și murmură în colțul pustiei bătături: 

— „E greu să-ți vină 'n casă, de- odată, două guri!“ 


Pe drept cuvânt se piânse nefericita mamă: 
Vifica bicefală sfârși la panoramă ... . 


$ 
* * 

N'avă o viață lungă faimosul patruped, 

S'a stins de pe picioare, încet, încet... (Te cred!) 
Dar a mai fost pe lume o astfel de jivină, 

O pasăre vicleană, o pajură haină, 

Țipând din două ciocuri în loc de-un singur cioc, — 
Și nici acest balaur n'a fost mai cu noroc. 

Adevărat, că fuse o monstruoasă fiară, 

Și că purta un sceptru în lacoma ei ghiară, — 


Dar vânătorii noştri, luptând cu ea din greu, 
„Au jumulit jivina și-au dus-o la muzeu! 

* = % 
Intr'un discurs pe care o să-l înghită Morga, 
Acelaş monstru, astăzi, îl naşte domnul Iorga, 
Svârlind în fața obștei, produs fenomenal 
Lipit ptintro membrană, partidul bicejal... 
Purtând un cap cu barbă și altul fără barbă, 
Un nou vițel de lapte se dă, flămând, la iarbă, 
Si-o acvilă (cam slabă) pe un vârf de obelisc 
În două părți priveşte cu îndoit-i plisc. 


„Dar, vai! în orice monstru i-un început de dramă : 
„L- așteaptă sau muzeul, sau trista panoramă! 


FRAȚII SIAMEZI 
cei doi secretari politici ai partidului național 


589 
© BCUCIuj 





INSEMNĂRI 


Tabula rasa. — Cu multă îngri- 
jorare ne aducem aminte, de vremea 
câni d. Romulus Boilă, nepotul dlui 
Iuliu Maniu și jur sconsultul comite- 
tului de o sută (însuşiri care derivă 
una dintr'alta) se răsboia cu noua 
Constituţie, declarând-o nulă şi nea- 
venită. In aplauzele partidului şi cu 
aprobarea surâzătoare a unchiuţului, 
teribilul sfărâmător de legi proclamase 
tabula rasa, anunțând solemn că nu 
recunoaşte nimic. 

Din nefericire, lucrurile s'au schim- 
bat. Partidul naţional are acum două 
capete. (Şi tot patru picioare.) lar unul 
din aceste două capete nu vrea să ştie 
(odată cu capul) de amenințările ne- 
potului jurisconsult. Intr'o şedinţă fai- 
moasă a Camerei, d. N. lorga a dec- 
larat, tot în numele comitetului de o 
sută, că partidul recunoaște Consti- 
tuţia și va respecta legiuirea Paria- 
mentului actual. lar d. luliu Maniu, 
cu sinceritatea sa  proverbială, a 
aplaudat discret... pe subt bancă. 


Intrebarea, acum, se impune: ce-f 
cu tabula diui Romulus Boilă? Echi- 
vocul trebuie să se clarifice. Ori e 
tunsă, ori e rasă?... 


Serenada trecutului. — Nu e vorba: 
despre cine ştie ce nou poem roman- 
tic, cum probabil aţi fi îndemnați a 
crede, ci despre un articol melancolic 
din ziarul Unirea dela Blaj. Foaia, mai 
politică decât bisericească, a bunilor 
noștri canonici din partidul naţional, 
s'a pomenit dintr'o dată regretând. 
vremile de altă dată, şi suspină 
după binefacerile apusului regim ma- 
ghiar. lată cum glăsuiește regrâtul, 
iată cum sună suspinul: — „Ar trebui 
să putem avea toată încrederea, zice 
Unirea, că situaţia de drept acum în 
vigoare, creată de legile ungureşti cu 
atâta cavalerism pentru ocrotirea in- 
tereselor minorităților religioase nu se 
va schimba, acum când biserica noa- 
stră are nevoie de această cavalere- 
ască ocrotire a legilor țării româneşti.“ 

Nu mai e nevoie, credem, să reamin- 
tim cetitorilor noştri  „cavalerismul“ 
cu care legile contelui Apponyi se 
apucaseră, pe vremuri, să ne strângă 
de gât. Bunăvoinţa cu care se plănuia 
meto dica noastră asasinare sufletească, 
— amintiţi vă de cazul episcopiei de 
la Hajdu-Dorog, — a rămas pe veci 
de. pomină. Rândurile de mai sus n'au 
putut să se zămislească, prin urmare, 
decât întrun cap prost. E regretabil 
cu atât mai mult, cu cât prostia nu 
poate fi ocrotită de niciun paravan 
«confesional. Dimpotrivă, parcă de- 
acolo strigă mai tare... 


Nici cum nu:e bine. — Sunt foarte 

greu de mulțumit, ziărele "partidului 
naţional ! Deunăzi, cu prilejul alegerei 
dela Reghin, imaculaţii patrioţi, mem- 
brii în diferite consilii de. administra- 
ţie semito-maghiare, umpluseră văz- 
duhul! cu protestările Jor tricolore îm- 
potriva aşa zisului pact dela Ciucea. 
"D. Octavian Goga era prezentat subt 
forma celui mai autentic trădător de 
dară, pentru că o bună parte din ale- 
gătorii unguri dela Regh'n (aproxima- 
tiv jumătate, cum au recunoscut în 
urmă chiar adversarii) votaseră cu di- 
rectorul Țării Noastre, în loc să voteze 
pe candidatul! partidului naţional. 


Astăzi, sa întors roata !... A venit 
"alegerea dela Ciuc. Și, cu aceeaş se- 
riozitate imperturbabilă, ziarele parti- 
dului naţonal aduc şi mai aspre in- 
vinuiri dlui Octavian Goga, că „n'a 
ridicat niciun deget de protestare“ îm- 
potriva ilegalităţ lor de care se plânge 
candidatul maghiar. Ba mai mult ce- 
cât atât. Deştepții noştri adversari, 
consecvenţi ca totdeauna, se adresează 
direct minorităţei ungurești cu . aceste 
cuvinte : — „Vedeţi, că partidul po- 
poruiui nu Vajută? De ce nu veniţi 
la noi, cari vă oferim mai mult ?“ 


Sunt foarte greu de mulțumit, ziarele 


partidului naţional! De aceea am 
luat şi noi o hotărâre eroică. Nu ți 
nem să le mulțumim de 102... 


Reţeta lui Dioclețian. — De când 
comitetul de o sută dela Cluj s'a cu- 
nunat cu barba dlui N. Iorga, până şi 
redactorii Patriei au inceput să scor- 
monească în cenușa istoriei argumente 
cu cari să-şi mai potolească focul 
inimei. Dacă n'o prea nimeresc tot- 
deauna, nu e de vină nici istoria, nici 
di N. Iorga... 

Ca să justifice hazlia bizefalie a par-. 
tidului național, opunând în fața veseliei 
generale câteva argumente serioase, 
Patria a fost nevoită să se coboare în 
subsolul trecutului cu mult mai adânc 
decât de obi :ei. Arendaşii adunărei dela 
Alba- Iulia ajunseseră până acum numai 
până la Horia, Cloşca şi Crişan, cu- 
noscuţii precursori ai Consiliului diri- 
gent. Da data aceasta, pilda vinezde 
departe, tocmai dela Dioclețian .. . Şi 
iată cum se rosteşte cronica părintelui 
Agârbiceanu: — „Bicefalie a existat nu 
numai tn conducerea partidelor, ci și 
a țărilor, și încă pe vremuri de aspră 
dictatură. In anul 286 d. Chr. împăratul 
Dioclețian a conferit lui Maximilian din 
Panonia titlul de August, .şi a egalat, 
cel puţin în principiu puterea celor doi 


` şefi ai partidului naţional . . .“ 


Pricepeţi, prin urmare, cum stau 
lucrurile. 

Dioclețian = di N. Iorga. 

Maximilian (ce coincidenţă, din Pa- 


--nonial) = di Iuliu Maniu. 


Imperiul roman = Partidul naţional, 

Bicefalie = B cefalie. 

Comparaţia Patriei se oprește, din 
pruderţă, aci. Noi am fi dispuşi să 
mergem şi mai departe, fiind siguri că 
nici partidul naţional nu va avea altă 
soartă decât aceea a imperiului roman, 
pe care, să iertaţi vorba, bicefalia cu 
pricina l-a mâncat fript... Aceasta 
pentrucă Dioclețian, în loc să vadă de 

treburile impărăţiei, prindea toată ziua 
muşte, iar di N. lorga, din aceeaș ne- 
voie de a se distra, scrie tragedii în 
cinci acte. Plângeţi nobili patriciani, 
a început decadența . . . 


Un act de brutalitate. — În împre- 
jurări pe care nu le cunoaștem cu de 
amănuntul, dar care, la urma urmei, 
nici nu ne interesează câtă vreme 
nu pot constitui în nici un caz o scuză, 
d. Pan Halippa, fostul președinte al 
Sfatului Țărei şi deputat de Chişineu, 
a, fost victima unui respingător act de 
brutalitate. Fruntașul basarabean, unul 
dintre cei mai populari fruntași ai 
provinciei de pesta Prut, a fost lovit 
de un tânăr locotenent de jandarmi, care, 
fără îndoială, şi-o fi închipuit că se 
găseşte astfel în exerciţiul funcțiune i 
sale. Nu găsim cuvinte destul de as- 
pre pentru a veșteji această neiertată 
violență, indiferent de motivele care ar 
fi putut o justifica în ochii agresorului, 
Suntem convinşi, că ofițerul vinovat 
îşi va lua pedeapsa cuvenită, după 
cum. dlui Pan-Halippa i se va da sa- 
tisfactia pe care are dreptul s*o ceară 
în numele provinciei pe care o repre- 
zintă. Ofensa a fost primită de obrazul 
“Basarabiei întregi, şi o asemenea 
jignire nu poate să rămână fără urmări. 


Un mister financiar. — Jub'ieu! celor 
două zeci şi cinci de ani de activitate 
teatrală ai diul Zaharia Bârsan ne-a 
adus aminte deunăzi de existenţa ve- 
chiului „Fond de teatru“, al cărui bu- 
rsier a fost cândva simpaticul sărbă- 
torit. Pe mâinile cui o fi încăput bine- 
intenționata instituție și cine se mai 
înfruptă din modesta ei dărnicie? Ni 
se spune, că actualul preşedinte al 
„Fondului de teatru“ ar fi d. Alexandru 
Vaida. Prezenţa fostului medic dela 


Karlsbad ia fruntea unui așezământ - 


pentru ocrotirea artelor prezintă, fără 
îndoială, o pronunțată notă comică. 





Dar, ni se mai adaugă, că fondurile 
„Fondului de teatru“ ar fi depuse spre 
păstrare la banca „Cetatea“. la cazul 
acesta, toată chestiunea o apucă dintro- 
dată pe panta tragică, deoarece sunt 
motive puternice cari ne fac să ne tn- 
doim de siguranţa unei asemenea de- 
puneri. Pentru ce? Se va vedea în cu- 
rând, 


Depiorabilă ! — Distinsul bărbat şi 
orator sortit să susție invalidarea ale- 
gerii dela Reghin, a fost d. Mihai 
Popovici Dsa a servit colegilor săi din 
Parlament o lungă, lungă, foarte lungă 


“Supă de chimen (nu prea pe gustul 


regățenilor). 
La un moment dat, dsa a clamat: 
„Cu asemenea bărbaţi politici, cu a- 


semenea procedee, țara este într'o stare . - 


depiorabilă !“ 


Toată lumea care-l privia și-l asculta, 
Pa crezut pe cuvânt... 


NOTIŢȚE BIBLIOGRAFICE 





M. EMINESCU. Poezii. (Biblioteca 
„Semănătorul“ Arad, nr. 23—25) In 


anii de răsboiu şin cei urmaţi ace-- 


stora, operele autorilor noştri clasici 

au dispărut aproape cu desăvârşire 

din vitrinele şi din magazinele libră- 

tiilor din ţară. Românii din teritoriile- 
alipite, pe cari vitregia stăpânirilor: 
străine i-a ținut departe de cultura 

şi literatura românească, căutau zadar- 

nic la librării operele carc înseamnă, 
până azi piscurile scrisului nostru. 
Aceste împrejurări au îndemnat biblio- 
teca „Semănătorul“ din Arad să pu- 

blice intro ediţie ieftină şi la îndemâna 

tuturor, poeziile lui Eminescu. O nouă. 
ediție apărută zilele acestea este cea 

mai complectă între cele apărute până 

în prezent. 

